**ÅRSMELDING 2023 HOVDEN GOLFKLUBB**

Ørnefjell golfbanes driftssesong var fra 22.05 til 27.10.

Vi har hatt økning i inntekter på greenfee og medlemskontingent – noe som betyr økt trafikk på banen.

Vi må likevel jobbe godt framover for å få flere besøkende og flere medlemmer. Vi har god plass på banen ennå.

Det har som vanlig vært en del bevegelse på medlemskap inn og ut av klubben. Antall medlemmer pr. 31.12.2023 var i alt 163. En økning på 29 medlemmer. Klubben må fremover jobbe aktivt for å få flere medlemmer og ikke minst se om vi kan få våre tidligere medlemmer aktive igjen.

Hovden Golfklubb bør være et godt valg for mange golfspillere på Sørlandet.

Etter valget på årsmøtet den 08.03.2023, har styret bestått av styreleder Lars Erik Domaas, nestleder Hege Kjelleberg, styremedlem Trygve Lamark, styremedlem Astrid Steensby og styremedlem Kent Lund. Varamedlemmene Kim Robin Wintermark og Maria Moen har vært innkalt til styremøtene og fått kopi av utsendt informasjon. Det har vært tre styremøter i 2023/2024 for det nye styret.

**Greenkeeper/banekomite**

Ivo Velikov ble også i år leid inn som greenkeeper fra mai og ut september måned. Kent Lund har som baneansvarlige hatt opplæring av Ivo. Ivo har eget firma som Hovden Golfklubb leier tjenester fra på timebasis.

Ivo har fungert veldig bra og vi har fått mange gode tilbakemeldinger på hans arbeid. Ivo ønsker å fortsette sesongen 2024 noe styret har sagt ja til.

Banekomiteen har gjort en flott jobb og Kent har gjort en kjempejobb som leder av banekomiteen.

Vi må fortsette å investere i banen vår slik at den gir en best mulig opplevelse for alle som besøker oss. Det gjelder medlemmer og besøkende. Vi har en unik bane omkranset av fjell og mye vann. Det har vært mange flotte tilbakemeldinger. For sesongen 2024 må det brukes mye tid på våre greener og fairways.

Gode golfbaner snakker man mye om !

**Vedlikehold/drift diverse dugnader**:

Vi har hatt store utfordringer med hull 1, litt av 5, 6 og 7 i sesongen 2023. Mye dødt gress. Vi vet ikke hva dette skyldes, men hullene ble atskillig bedre etterhvert. Slike skader koster mye penger og ikke minst tid!

Været var dårlig gjennom hele sesongen med mye nedbør og lite varme.

Vår og høstdugnad er bra og mange av våre medlemmer stiller.

Hovden Golfklubb har en eldre maskinpark og vi må etterhvert se på utskiftninger. Det er kostbart og vi må finne gode økonomiske løsninger.

**Kiosk/proshop.**

Det betyr svært mye for miljøet på banen at vi kan holde proshopen åpen hver helg og tilby salg av enkel mat/drikke og noe golfutstyr. Det er dugnadsmedlemmene som står for dette. For å dekke opp alle helgene ble det for sesongen 2023 beholdt ordningen slik at dugnadsmedlemmer måtte stille to dager i kiosk/proshop. Dette fungerte bra og vi hadde nok til å bemanne hele sesongen.

I høysesongen er det godt besøk på banen, og vi hadde sommerhjelp for å holde proshopen åpen i ukedagene uke 30 og 31 fra kl. 10 - 17.

**Rekruttering**: Lars Erik Domaas arrangerte også i år et VTG-kurs for i alt 11 personer. Deltakerne fikk gratis kurs og medlemskap ut året. Ved spill på banen betalte disse full greenfee etter at kurset var gjennomført.

Hovden GK hadde også i år et tilbud til barn og unge om ukentlig golftrening. Golfklubben lånte ut golfsett for de som ikke hadde eget. Et kjempeflott tiltak som og var veldig populært. Etter sommeren dabbet det noe av.

Dette arbeidet er utrolig viktig og skal videreføres i sesongen 2024. Vi har og endret på priser slik at barn og unge betaler en årskontingent og spiller gratis hele sesongen. Vi konkurrerer med mange andre idretter som er gratis i Bykle kommune og vi trenger rekruttering !

**Arrangement og aktiviteter:**Klubben hadde sitt klubbmesterskap i august som vanlig. Det har vært medlemskvelder hver onsdag med dårlig oppmøte. Vintergolfen 2023 ble arrangert i nydelig vintervær.

Vi må finne ut av hva våre medlemmer ønsker av aktiviteter for sesongen 2024.

**Økonomi**

Resultatet viser et overskudd på kr 255 128. Fremover må det jobbes med kostnadskontroll slik at vi fortsatt kan ha solid økonomi. Banen, bygninger og maskinpark vil kreve mye av oss framover.

|  |  |  |  |  |  |
| --- | --- | --- | --- | --- | --- |
| Hva | 2023 | 2022 | 2021 | 2020 | 2019 |
| Salgsinntekt Proshop | 42 978 | 58 240 | 75 549 | 34 667 | 46 870 |
| Salgsinntekt reklame | 176 000 | 145 000 | 155 000 | 120 000 | 100 000 |
| Salgsinntekt ballaut. | 32 160 | 24 288 | 39 840 | 30 175 | 10 076 |
| Medlemskontingent | 170 050 | 147 100 | 157 400 | 143 350 | 136 245 |
| Salg greenfee | 236 508 | 215 926 | 332 844 | 231 138 | 82 655 |
| Salg kiosk | 36 264 | 32 750 | 48 036 | 32 125 | 23 040 |
| Resultat | + 255 128 | +4253 | + 136 256 | - 9760 | - 70 823 |

**Sponsorarbeidet:** Johannes Væting, Ingrid Helle, og Astrid Steensby har fulgt opp arbeidet og kontakten med våre sponsorer.

De gjorde en fantastisk jobb i 2023 – resultatet var 176 000. Utrolige viktige inntekter for klubben.

**Klubben takker derfor disse bedriftene for støtte til banen og klubben sesongen 2023:***Coop Extra, Launes Entreprenør, Otralaft, Scanflex, Bykle Vindu, Hovden Hytteservice, Knut Hovet Installasjon AS, Merkantilservice, Otra Kraft, Otra Laft, Robert Jegteberg, Setesdalsbygg AS, Sparebanken Sør, Straume Handlaft, Uppstad VVS, Valle Sparebank, , YX Hovden, Meca Bykle Maskin AS, BRG Entreprenør , Eiendomsmegler Krogsveen, Haukeli Hytter og Hus, Hovden Fjellstoge, Bykle Hotell, Kiwi, Hovdestøylen, Helle Lefser og Bakeri og Fristadsenteret.*

***Hovden, 6. mars 2024***

\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Lars Erik Domaas – leder Hege K. Kjelleberg nestleder Trygve Lamark - styremedlem

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_   
 Astrid Steensby - styremedlem Kent Lund - styremedlem